Ego Stephanus Dei gratia Eduensis,  ego Bernardus eiusdem prouidentia Niuernensis Episcopi, notum facimus omnibus, ad quorum audientiam literæ istæ peruenerint, quod cùm causa, quæ inter Abbatem Reomaensem de Monasterio S. Ioannis,  Abbatissam Rubeimontis,  Sanctimoniales eiusdem loci agitabatur nobis commissa esset à Domino Papa, ante cætera iudicauimus pacem, quæ facta erat per Godefridum Lingonensem Episcopum inter eos de assensu partium,  sigillo eiusdem Episcopi confirmata,  priuilegiis duorum Apostolicorum Eugenij,  Alexandri roborata, omnino stare debere, nec per nos, nec per alios delegatos iudices aliquo modo posse infringi. Iudicium istud factum fuit apud Pontem Sancti Desiderij super Icaunam,  postea inter Rubeum montem,  Asiacum recordatum,  ex parte Abbatis,  prædictæ Abbatissæ collaudatum. Testes, Acelinus Abbas Regniaci, Gaucherius Abbas Flauigniacensis, T. Decanus Niuernensis, Hugo Vastini Archipresbyter, G. Capellanus Episcopi Niuernensis, Dodo de Cona  Piscis Canonici Niuerni, Lambertus de Seelo, M. Paganus Canonicus Autisiodorensis, Obertus de Monte Regali, Milo de Noeriis, Hugo de Argentolio frater eius, Iobertus de Anci, Columius Præpositus Tornodori multialij, Actum est verò hoc anno ab Incarnatione Domini millesimo centesimo septuagesimo tertio,  sigillorum nostrorum munimine confirmatum.